O R A T I 0. 621 



Praeterea vir ille probiis et fragi , de rebus vernaculis valde sollicitus , 

 uti primam uxorem, jam pridem morte amissam, smnmo complexus erat 

 amore, ita et alteram, nunc ei superstitem, conjugiique pignora toto 

 animo diligebat ; quibus ut vitae commoda provideret , nuUos unquam 

 recusavit labores. Quin etiam aerumnas vitae, quibus humana consuetudo 

 undique premitur, forti animo pertulit. Quamvis enim in rebus parvis et 

 levibus aliquando reduviam curaret, in arduis tamen aequam meminerat 

 servare mentem. Quod inprimis patuit , cum conquassata jam totius vale- 

 tudine corporis , vix uUa salutis ei spes superesset. Et vero , quamquam 

 depositus, sibi tamen ipse placatus, ad limina mortis usque singularem 

 animi praesentiam praestitit, benignitatisque divinae fiduciam habuit. 

 Paulatim autem anima deficiente, lumina tandem clausit placida morte, 

 non quidem a primo morbi impetu ^) , sed lento virium languore profecta. 



Utinam longiorem nobis hujus viri usuram fatum concessisset ! Et 

 concessurum diu speravimus, nee praevidebamus infirmitatem ante hos 

 novcm menses, quum satis firmo corpore sanus, Meijero mortuo, ipse 

 tradendae Historiae Patriae negotium publice suscepisset. Spes autem 

 fefellit omnes , tarn propinquos quam amicos ; quibus tamen tauquam 

 solatium datum est, grata eum memoria prosequi. Et vero, cum exsequiae 

 celebrarentur , magna coUegarum, discipulorum civiumque, eruditione et 

 dignitate nobilium, comitante caterva, nee Lulofsio amoris testimonia 

 defuerunt, nee doctrinae ac honestatis praeconia. Quae cum universe 

 magnis viris debentur , tum iUi maxime , qui non solum plurimos institu- 

 tione ad vitam laude dignissimam informavit, sed quosdam etiam per 

 elogia sua coelo tenus extulit : Guyotium, inquam, surdidate mutorum 

 antistitem meritissimum *); Staringium, poetam Gebiae insignem; Gui- 

 lielmum I, Reipublicae Batavae conditorum illustrissimum. Talium 

 virorum laudatoris, Lulofsii gloriam nulla inobscurabit oblivio! 



Quis vestrum, AA. HIL, facta Guilielmi I, Auransii Principis men- 

 tione , non recordetur alterum Guilielmum, illius de stirpe nepotem. 



') Vomica diu laboraverat. 



') Qui Institutura, quod Groningae est, surditate mutorum education! destiaatum, fundavit. 



